NALOGA ZA RABO VEJICE
V besedilo o Pitagorovem izreku vstavite vejice.
Najdba ki je na glavo postavila izvor Pitagorovega izreka
Na starodavnih ploščicah iz Mezopotamije so zapisi ki kažejo da Pitagora ni bil prvi ki je odkril izrek poimenovan po njem. 
Če smo si iz matematike kaj zapomnili je to skoraj zagotovo Pitagorov izrek (ali teorem) ki povezuje dolžine stranic v pravokotnih trikotnikih. Čeprav bi mnogi na vprašanje kaj je Pitagorov izrek kot iz topa izstrelili “c² = a² + b²” bi marsikdo s težavo pojasnil kaj zapis pomeni.
Čeprav izrek že stoletja imenujemo po starogrškem matematiku in filozofu Pitagori matematiki in zgodovinarji že dolgo vedo da je znanje o tem kako izračunati dolžino stranic v pravokotnem trikotniku veliko starejše od starogrškega modreca. Pravzaprav nekateri viri navajajo da je Pitagora znanje o “svojem” izreku prinesel iz Egipta.
Obstaja vsaj en dokaz ki kaže da so koncept ki stoji za tem matematičnim izrekom poznali že ljudje ki so živeli stoletja pred starogrškim matematikom. To je mogoče razbrati iz zapisa na glineni ploščici ki si jo lahko ogledamo v iraškem nacionalnem muzeju v Bagdadu. Ploščica ki so jo našli leta 1962 in na kateri je zapis v akadskem jeziku napisan v klinopisu (starodavni pisavi iz Mezopotamije) je stara skoraj 4.000 let.
Datira iz leta 1770 pred našim štetjem – več kot tisoč let preden se je Pitagora rodil (domnevajo da okoli leta 570 pred našim štetjem) – in je verjetno bila namenjena poučevanju.
Poleg omenjene obstaja še ena ploščica iz obdobja med 1800 in 1600 pred našim štetjem na kateri je upodobljen kvadrat v katerega so vrisani trikotniki. Tudi ta po mnenju zgodovinarjev in matematikov kaže da so takratni matematiki vedeli za Pitagorov izrek (ki ga seveda takrat niso tako imenovali) in nekatere druge matematične koncepte ki jih pripisujemo kasnejšim obdobjem.
“Zaključku se ni mogoče izogniti. Stari Babilonci so vedeli za odnos med dolžino diagonale kvadrata in njegovimi stranicami in to da je dolžina diagonale kvadrata povezana s kvadratnim korenom iz dve” piše matematik Bruce Ratner v svojem delu o tej temi. “To pa tudi pomeni da so vedeli za Pitagorov izrek – ali vsaj za njegovo uporabo pri računanju dolžine diagonale kvadrata.”
Čeprav je nesporno da je Pitagora zgodovinska osebnost pa ni ohranjen niti en njegov zapis. Vse kar vemo o njem so skozi zgodovino prenašali drugi posebej pitagorejci tj. člani šole ki jo je v današnji južni Italiji osnoval Pitagora.
Šola imenovana Pitagorov polkrog je bila skrivna pridobljeno znanje pa se je prenašalo dalje in pogosto so ga pripisovali le enemu človeku – Pitagori. “Eden od razlogov da so originalni Pitagorovi viri tako redki je da se je znanje pitagorejcev ustno prenašalo iz generacije v generacijo ker je bil material za pisanje redek” pravi Ratner. “Še več iz spoštovanja do svojega vodje so veliko odkritij do katerih so pitagorejci prišli pripisali Pitagori in to bi pojasnilo termin Pitagorov izrek.” Torej tudi če Pitagora ni bil tisti ki je teorem odkril ga je njegova šola vsekakor popularizirala. Z njim je ostal povezan še naslednjih nekaj tisoč let vse do danes.

Najdba, ki je na glavo postavila izvor Pitagorovega izreka[footnoteRef:1] [1:  https://n1info.si/magazin/najdba-ki-je-na-glavo-postavila-izvor-pitagorovega-izreka/] 

Na starodavnih ploščicah iz Mezopotamije so zapisi, ki kažejo, da Pitagora ni bil prvi, ki je odkril izrek, poimenovan po njem. 
Če smo si iz matematike kaj zapomnili, je to skoraj zagotovo Pitagorov izrek (ali teorem), ki povezuje dolžine stranic v pravokotnih trikotnikih. Čeprav bi mnogi na vprašanje, kaj je Pitagorov izrek, kot iz topa izstrelili “c² = a² + b²”, bi marsikdo s težavo pojasnil, kaj zapis pomeni.
Čeprav izrek že stoletja imenujemo po starogrškem matematiku in filozofu Pitagori, matematiki in zgodovinarji že dolgo vedo, da je znanje o tem, kako izračunati dolžino stranic v pravokotnem trikotniku, veliko starejše od starogrškega modreca. Pravzaprav nekateri viri navajajo, da je Pitagora znanje o “svojem” izreku prinesel iz Egipta.
Obstaja vsaj en dokaz, ki kaže, da so koncept, ki stoji za tem matematičnim izrekom, poznali že ljudje, ki so živeli stoletja pred starogrškim matematikom. To je mogoče razbrati iz zapisa na glineni ploščici, ki si jo lahko ogledamo v iraškem nacionalnem muzeju v Bagdadu. Ploščica, ki so jo našli leta 1962 in na kateri je zapis v akadskem jeziku, napisan v klinopisu (starodavni pisavi iz Mezopotamije), je stara skoraj 4.000 let.
Datira iz leta 1770 pred našim štetjem – več kot tisoč let, preden se je Pitagora rodil (domnevajo, da okoli leta 570 pred našim štetjem) – in je verjetno bila namenjena poučevanju.
Poleg omenjene obstaja še ena ploščica iz obdobja med 1800 in 1600 pred našim štetjem, na kateri je upodobljen kvadrat, v katerega so vrisani trikotniki. Tudi ta po mnenju zgodovinarjev in matematikov kaže, da so takratni matematiki vedeli za Pitagorov izrek (ki ga seveda takrat niso tako imenovali) in nekatere druge matematične koncepte, ki jih pripisujemo kasnejšim obdobjem.
“Zaključku se ni mogoče izogniti. Stari Babilonci so vedeli za odnos med dolžino diagonale kvadrata in njegovimi stranicami in to, da je dolžina diagonale kvadrata povezana s kvadratnim korenom iz dve,” piše matematik Bruce Ratner v svojem delu o tej temi. “To pa tudi pomeni, da so vedeli za Pitagorov izrek – ali vsaj za njegovo uporabo pri računanju dolžine diagonale kvadrata.”
Čeprav je nesporno, da je Pitagora zgodovinska osebnost, pa ni ohranjen niti en njegov zapis. Vse, kar vemo o njem, so skozi zgodovino prenašali drugi, posebej pitagorejci, tj. člani šole, ki jo je v današnji južni Italiji osnoval Pitagora.
Šola, imenovana Pitagorov polkrog, je bila skrivna, pridobljeno znanje pa se je prenašalo dalje in pogosto so ga pripisovali le enemu človeku – Pitagori. “Eden od razlogov, da so originalni Pitagorovi viri tako redki, je, da se je znanje pitagorejcev ustno prenašalo iz generacije v generacijo, ker je bil material za pisanje redek,” pravi Ratner. “Še več, iz spoštovanja do svojega vodje so veliko odkritij, do katerih so pitagorejci prišli, pripisali Pitagori in to bi pojasnilo termin Pitagorov izrek.” Torej tudi če Pitagora ni bil tisti, ki je teorem odkril, ga je njegova šola vsekakor popularizirala. Z njim je ostal povezan še naslednjih nekaj tisoč let, vse do danes.

